તેઓએ કહ્યું કે કૃષિક્ષેત્રના ભાવિ પડકારોને ધ્યાનમાં રાખીને આ કાયદાઓ લાવવામાં આવ્યા છે.

તેઓએ કહ્યું કે દિલ્હીની સરહદે જે ખેડૂતભાઈ-બહેનો બેઠાં છે, તેઓ ખોટી ધારણાઓ અને અફવાના શિકાર બન્યાં છે.

વડા પ્રધાને કહ્યું કે અમે માનીએ છીએ કે જો કાયદાઓમાં ખામી લાગશે તો સુધારો કરવામાં શું ખોટું છે. અમે એના માટે તૈયાર છીએ.

તેમણે એમ પણ કહ્યું કે સરકાર આંદોલનકારી ખેડૂતોનો આદર કરે છે અને કરતી રહેશે.

વડા પ્રધાને આ વાત કરી ત્યારે કૉંગ્રેસના અધીર રંજન ચૌધરીએ વિરોધ કર્યો હતો અને થોડી વાર માટે લોકસભામાં હંગામો પણ થયો હતો.

ગુજરાતમાં કોરોનાની રસી લેનારા ડૉક્ટરનો કોરોનાનો રેપિડ ટેસ્ટ પૉઝિટિવ

પ્રતીકાત્મક તસવીર

ગુજરાતના રામબાગ સરકારી સબ-ડિસ્ટ્રિક્ટ હૉસ્પિટલના સુપરિન્ટેન્ડેન્ટ ડૉ. અનુજ શ્રીવાસ્તવે ગાંધીધામ ખાતે કોવિડ-19 સામે રક્ષણ આપતી વૅક્સિન કોવિશિલ્ડનો ફર્સ્ટ ડોઝ લીધાના અમુક દિવસો બાદ 7 ફેબ્રુઆરીના રોજ તેમનો RTPCR પરીક્ષણનો રિપોર્ટ પૉઝિટિવ આવ્યો હતો.

ઇન્ડિયન એક્સ્પ્રેસના એક અહેવાલ અનુસાર તેમણે આ વિશે વાત કરતાં અખબારને કહ્યું કે, “મેં કોરોનાની રસી કોવિશિલ્ડનો ફર્સ્ટ ડોઝ 16 જાન્યુઆરીના રોજ લીધો હતો. પરંતુ દ... બીજા 4000 અક્ષરો માટે લેખ ચાલુ રાખો:
ુર્ભાગ્યે ફર્સ્ટ ડોઝ શરીરને વાઇરલ ઇન્ફેક્શન સામે રક્ષણ આપતો નથી. તેમજ બીજો ડોઝ લીધાના 14 દિવસ બાદ જ શરીરમાં ઍન્ટિબોડી બનવા લાગે છે. દુર્ભાગ્યે ચાર દિવસ પહેલાં મને સૂકી ખાંસી હતી અને 7 ફેબ્રુઆરીના રોજ મને તાવ આવ્યો. જ્યારે રેપિડ એન્ટિજન પરીક્ષણ કરાવવામાં આવ્યું ત્યારે ખબર પડી કે હું કોવિડ-19 પૉઝિટિવ છું.”

તેમણે આગળ જણાવ્યું હતું કે, “હું સારવાર હેઠળ છું અને આઇસોલેશનમાં છું. હાલ મને થોડી અશક્તિ છે. RTPCR ટેસ્ટનો રિપોર્ટ આવતી કાલે આવશે. હું છેલ્લા એક વર્ષથી કોવિડ-19ના દર્દીઓની સારવાર માટે કામ કરી રહ્યો છું.”

આ સિવાય બિઝનેસઇનસાડર ડોટ ઇનના એક અહેવાલ પ્રમાણે ગુજરાતમાં અત્યાર સુધી મોટા ભાગના પોલીસના જવાનોને કોવિડ-19ની વૅક્સિન આપી દેવાઈ છે.

મંગળવારે એક અધિકારીએ જણાવ્યું હતું કે ગુજરાત પોલીસના લગભગ 80 ટકા જેટલા પોલીસકર્મીઓને કોવિડ-19 વૅક્સિન ડ્રાઇવ અંતર્ગત વૅક્સિન આપી દેવાઈ છે. 

આધિકારિક નિવેદન અનુસાર, “રાજ્ય પોલીસદળના 81,000, 22,000 હોમગાર્ડ, 22,000 ગ્રામ રક્ષક દળના જવાનો અને ટ્રાફિક બ્રિગેડના 4,000 જવાનોને વૅક્સિન આપી દેવાઈ છે.”

ગુજરાતના તાપી જિલ્લામાં મહારાષ્ટ્રના નવાપુરથી આવતી પૉલ્ટ્રી પેદાશો પર પ્રતિબંધ લદાયો

ધ ન્યૂ ઇન્ડિયન એક્સપ્રેસના એક અહેવાલ પ્રમાણે ગુજરાતના તાપી જિલ્લામાં મહારાષ્ટ્રના નંદુરબારના નવાપુર તાલુકામાંથી આવતી પૉલ્ટ્રી પેદાશોના ટ્રાન્સપોર્ટેશન પર પ્રતિબંધ લાદી દેવાયો છે. મંગળવારે આ પગલા અંગે વાત કરતાં અધિકારીઓએ જણાવ્યું કે પાડોશી રાજ્યના આ જિલ્લાના કેટલાક ભાગોમાં બર્ડ ફ્લુના કેસો આવતાં બે માસ માટે આ પ્રતિબંધ લાદવામાં આવ્યો છે.

નોધનીય છે કે નંદુરબારનો નવાપુર તાલુકો, જ્યાં બર્ડ ફ્લુના કેસો સામે આવ્યા છે, તેની સીમા તાપી જિલ્લાના ઉચ્છલ તાલુકા સાથે જોડાયેલી છે.

અહેવાલ પ્રમાણે તાપીના કલેક્ટર આર. જે હાલાણીએ સોમવારે સાંજે એક નોટિફિકેશન જારી કરી નવાપુર પાસેમાંથી પૉલ્ટ્રી પેદાશો મેળવવા અને મોકલવા બંને પર બે માસનો પ્રતિબંધ લાદી દીધો હતો. 

તાપી જિલ્લાના વેટરનરી ઑફિસર પંકજ ફુલેત્રા અનુસાર નવાપુરમાં જે ફાર્મોમાં બર્ડ ફ્લુના કેસો મળ્યા છે તેની આસપાસના દસ કિલોમિટરના રેડિયસના વિસ્તારને સર્વેલન્સ ઝોન જાહેર કરી દેવામાં આવ્યો છે.

વી. કે. સિંઘના LAC અંગેના નિવેદન મામલે રાહુલ ગાંધીની કાર્યવાહીની માગણી

રાહુલ ગાંધી (ફાઇલ તસવીર)

ટાઇમ્સ ઑફ ઇન્ડિયાના એક અહેવાલ અનુસાર લોકસભામાં કૉંગ્રેસના નેતા અધીર રંજન ચૌધરીએ...